เส้นตาย 29 ต.ค.นี้ หมายจับ ดีเจโหด
ตำรวจกร้าวคดีดีเจซัน ทารุณแมว จะไม่มีการออกหมายเรียกครั้งที่สอง ลั่นหากไม่มารับทราบข้อกล่าวหาในวันที่ 29 ตุลาคมนี้ ถูกออกหมายจับแน่ ด้านองค์กรสวัสดิภาพสัตว์เผย ขณะนี้มีเจ้าของแมวที่ถูกขอไปเลี้ยง 2-3 รายพร้อมเข้าให้ปากคำกับตำรวจ ในฐานะผู้เสียหายแล้ว เชื่อยังมีอีกหลายรายที่จะทยอยเข้าให้การทั้งเป็นพยานและผู้เสียหายอีก มั่นใจคดีนี้เหมือนเมื่อปี 59 ตำรวจจับวินจักรยานยนต์รับจ้าง ฆ่าแมวแล้วโยนทิ้งลงช่องขยะ ในซอยมหาดไทย 13 รับสารภาพฆ่าไปแค่ 9 ตัว สุดท้ายตรวจเจอชิ้นส่วนแมวที่อยู่ในช่องทิ้งขยะอีกถึง 40 ตัว,ตำรวจไม่รอออกหมายเรียกครั้งที่สอง ขีดเส้นตายวันที่ 29 ต.ค.นี้ ดีเจซันต้องมารับทราบข้อกล่าวหา หากไม่มาจะออกหมายจับทันที เมื่อเวลา 14.30 น. วันที่ 26 ต.ค.ที่ สน.เพชรเกษม พ.ต.อ.วุฒิชัย ไทยวัฒน์ ผกก.สน.เพชรเกษม เปิดเผยถึงความคืบหน้าคดี น.ส.วรารัตน์ กระแสร์ หรือดีเจซัน ต้องสงสัยทารุณกรรมแมวที่ขอมาเลี้ยงว่า ขณะนี้ดีเจซันยังคงอยู่เหมือนคนปกติทั่วไป ใช้ชีวิตอยู่กับผู้ปกครองที่บ้านย่านศาลาธรรมสพน์ เขตทวีวัฒนา แต่อยู่ในสายตาของเจ้าหน้าที่ตลอดเวลา ยังคงเป็นเพียงแค่ผู้ต้องสงสัย ยังไม่ได้ตกเป็นผู้ต้องหา ระหว่างที่รอดีเจซันนัดเข้าให้ปากคำและรับทราบข้อกล่าวหาในวันที่ 29 ต.ค.นี้ พนักงานสอบสวนจะรวบรวมพยานหลักฐาน รวมทั้งให้ล่ามแปลหนังสือภาษาญี่ปุ่น 2 เล่ม ที่ยึดมาอย่างละเอียด รวมทั้งต้องให้นักจิตวิทยาที่ได้รับการยอมรับของสังคมมาร่วมตีความหมายของหนังสือเจ้าปัญหานี้ด้วย,ผกก.สน.เพชรเกษม กล่าวต่อไปว่า ล่ามผู้เชี่ยวชาญ ภาษาญี่ปุ่น ได้แปลเนื้อหาและภาพลายเส้นที่ปรากฏในแนวซาดิสต์ที่พบ เบื้องต้นได้ความว่า เนื้อหาสาระเป็นการสมมติตนของผู้ที่ทารุณกรรมทางเพศเป็นคนมีบุคลิกผมสั้น ถ้าใครได้อ่านหนังสือเล่มนี้แล้วอินกับมันจะสมมติตนเป็นคนคนนั้นได้เลย กระทำกับ ผู้หญิงในหลายวิธีที่ซาดิสต์ และถ้าได้เห็นความทรมานเหล่านั้นแล้วจะมีความสุข เหมือนเป็นการกดขี่ทางเพศ สรุปเบื้องต้นได้ว่าคนที่อ่านหนังสือเล่มนี้มี ปม อย่างแน่นอน ส่วนปมนั้นจะมีสาเหตุมาจากสิ่งใดต้องรอสอบปากคำดีเจซันและนักจิตวิทยาที่ร่วมสอบสวนด้วยจึงจะทราบแน่ชัด,เรื่องที่เกิดขึ้นนี้จัดเป็นเรื่องที่น่าศึกษา น่าจะเพิ่งเคยเกิดขึ้นในประเทศไทย การที่ นศ.แพทย์ ที่เริ่มเรียนการผ่าชันสูตรศพ ต้องเริ่มจากการผ่าสัตว์เล็กๆ เช่น กบ แล้วค่อยพัฒนามาเป็นศพมนุษย์ หากทำบ่อยๆ จนชิน อาจนำไปสู่การก่อเหตุกับมนุษย์ได้เช่นกัน ส่วนซีพียูที่ส่งไปตรวจ ยังต้องรอผลคาดว่าไม่เกินอาทิตย์หน้า อยากฝากถึงผู้ที่จะส่งสัตว์เลี้ยงไปให้ผู้อื่นดูแลต่อ ต้องคอยติดตามผลด้วยว่าสัตว์เลี้ยงของเราจะถูกดูแลได้ดีหรือไม่ ส่วนในวันที่ 29 ต.ค.นี้ หากดีเจซันไม่มาพบพนักงานสอบสวนจะไม่มีการออกหมายเรียกเป็นครั้งที่ 2 แต่จะออกหมายจับพร้อมจับกุมตัวได้ทันที พ.ต.อ.วุฒิชัยกล่าวทิ้งท้าย,ด้าน พ.ต.อ.ศิริวัฒน์ ดีพอ ผกก.กก.3 บก.ปอท. ในฐานะรองโฆษก บก.ปอท. กล่าวว่า ขณะนี้พนักงานสอบสวน สน.เพชรเกษม ยังไม่ได้นำคอมพิวเตอร์ที่อายัดจากดีเจซันมาส่งให้ บก.ปอท.ตรวจสอบ หากได้รับมอบจะรีบดำเนินการตรวจสอบพิสูจน์ทันที,ด้าน น.ส.พีระบุญ เจริญวัย ประธานองค์กรสวัสดิภาพสัตว์ กล่าวว่า องค์กรได้ทยอยรวบรวมพยานหลักฐานต่างๆ เช่น ประวัติการแชต การพูดคุยในเรื่องของการขอสัตว์เลี้ยงไปอุปการะของดีเจซัน เพื่อส่งมอบให้กับพนักงานสอบสวนในคดีนี้ ขณะนี้มีผู้เสียหายเพิ่มขึ้นเรื่อยๆ เมื่อวานนี้ (25 ต.ค.) มีติดต่อเข้ามาอีก 2-3 ราย หลังจากมีข่าวนี้ออกไปมีหลายคนพร้อมที่จะเข้าเป็นพยานในคดี หลายคนตกอยู่ในฐานะผู้เสียหายและฐานะพยานในคนเดียวกัน บางคนย้ายถิ่นฐานไปอยู่ต่างจังหวัด องค์กรได้ประสานไปหาแล้วว่า ให้มาช่วยให้การกับตำรวจเพื่อคืนความเป็นธรรมให้กับแมวที่ถูกทารุณกรรมด้วย คาดว่าจะมีผู้เสียหายทยอยเข้าให้การเรื่อยๆ มั่นใจว่าเป้าหมายที่ตั้งกันไว้จะได้ผู้ต้องหาไม่ผิดตัวอย่างแน่นอน เหมือนกับคดีเก่าเมื่อปี 59 ที่ตำรวจจับวิน จยย.ที่ฆ่าแมวแล้วโยนลงมา ในช่องทิ้งขยะในแมนชั่นที่พักย่านซอยมหาดไทย 13 แขวงพลับพลา เขตวังทองหลาง กทม. ผู้ต้องหารับสารภาพว่า ทำมาแค่ 9 ตัว แต่จากการตรวจสอบในช่องทิ้งขยะของเจ้าหน้าที่กองพิสูจน์หลักฐานกลับพบชิ้นส่วนของแมวกว่า 40 ตัว ที่ได้มาจากการ ขอมาอุปการะทางโลกโซเชียล และก่อนที่จะถูกจับไม่นาน ผู้ต้องหารายนี้ยังไปขอแมวที่วัดย่านพระราม 9 มาอุปการะอีกกว่า 30 ตัว ขณะนี้ยังไม่พบเบาะแสของแมวดังกล่าวเลย,นพ.เกียรติภูมิ วงศ์รจิต อธิบดีกรมสุขภาพจิต กล่าวว่า กรณีที่มีการพกหนังสือสอนวิธีฆ่าหรือทำร้ายคนอื่นนั้น จะระบุว่ามีปัญหา มีความผิดปกติคงไม่ได้ อาจจะเป็นอีกหนึ่งสิ่งกระตุ้นที่อยากแสดงความรุนแรง บางคนดูภาพน่ากลัว ภาพแสดงความโหดร้ายแทนการลงมือกระทำจริงๆ แต่หากเป็นคนที่ควบคุมตัวเองไม่ดี จะเป็นผู้ลงมือกระทำ บางคน ใช้วิธีการว่าจ้างคนอื่นกระทำความรุนแรงให้ดู เป็นต้น ส่วนกรณีที่เป็นข่าวนั้น ไม่ได้ระบุว่าเป็นผู้ที่มีพฤติกรรมรุนแรงหรือไม่ เพราะต้องดูวัตถุประสงค์ แรงจูงใจ มีตั้งแต่ระดับจิตใต้สำนึกคือแรงขับทางความรุนแรง แล้วมีแรงจูงใจบางอย่าง เช่น มีค่าตอบแทน เหมือนคนที่ฆ่าสัตว์ในโรงฆ่าสัตว์ ไม่ได้ทำ เพราะชอบ แต่เพราะเป็นอาชีพมีค่าตอบแทน ส่วนหนังสือวิธีฆ่านั้นอาจจะเป็นการศึกษาวิธีการเพื่อตอบสนองผู้ซื้อหรือไม่ อย่างไรก็ตาม สิ่งเหล่านี้ไม่ควรมีอยู่ในประเทศไทย เราไม่ควรสนับสนุน ทั้งนี้คนที่ศึกษาวิธีทำร้ายคนอื่น เกิดจากความตั้งใจซึ่งแยกออกจากผู้ป่วยที่กระทำความรุนแรง จะทำไปโดยไม่รู้ตัว ควบคุมตัวเองไม่ได้,ถ้าพูดถึงสิ่งกระตุ้นแล้วในทางการแพทย์ก็ว่าไม่ดี ส่วนดีมีน้อยกว่าส่วนไม่ดี สิ่งยั่วยุกระตุ้นมีผลเสียมากกว่า 90 เปอร์เซ็นต์ ส่วนน้อยมากที่รู้สึกได้ระบายออกโดยการดูสื่อแต่ไม่ลงมือกระทำ ไม่อย่างนั้นคงไม่มีการประกาศจัดเรตความรุนแรงในหนัง ละคร สื่อต่างๆ เพราะสอดคล้องกับเรื่องจิตวิทยา นพ.เกียรติภูมิกล่าว
ตำรวจกร้าวคดีดีเจซัน ทารุณแมว จะไม่มีการออกหมายเรียกครั้งที่สอง ลั่นหากไม่มารับทราบข้อกล่าวหาในวันที่ 29 ตุลาคมนี้ ถูกออกหมายจับแน่ ด้านองค์กรสวัสดิภาพสัตว์เผยขณะนี้มีเจ้าของแมว
ฆ่าแมว,ดีเจฆ่าแมว,ดีเจซัน,ทำร้ายแมว,ข่าวหน้า1,ข่าวทั่วไป